section_heading: Odlike
paragraph_text: Postojanje dva spola razvilo se neovisno među različitim evolucijskim lozama. Svima njima je zajedničko spolno razmnožavanje, bilo da su izogamne vrste s gametama identičnog oblika i ponašanja (ali različite na molekulskoj razini) s dva ili više tipova sparivanja (eng. mating types), bilo da su anizogamne vrste sa spolnim stanicama muškog i ženskog tipa, a onda posebno oogamne vrste među kojima je i čovjek u kojih su ženske spolne stanice mnogo veći od muških i nemaju sposobnost gibanja.